Milvus migrans

O esparvero negro ( (Boddaert, 1783)) ye un au de presa d'a familia d'os accipitridos, subfamilia Milvinae.

Tiene habitos mas migradors que no altras especies d'esparveros (o suyo nombre cientifico significa "esparvero migrador" en latín) en viachando cada anyada cientos de kilometros d'entre os suyos puestos d'hibernada y os d'estiache. En a Peninsula Iberica ye una especie que nomás i estiva, y no existe garra poblacions residents en tot Europa, anque se i reproduz. En a epoca estival, de marzo a setiembre, ye a especie d'esparvero mas numerosa en Aragón, superando en numer a os Milvus milvus que i residen de perén. En hibierno, marchan ta l'Africa subsahariana.

 Descripción 
Ye un au d'entre 47 y 56 cm, a suya coloración ye marrón fusca cheneral con a capeza mas clara y a parte de baixo d'una color mas royo. En volido s'identifican por a color mas fusca que la resta de aus de presa, y por a lonchitut d'as alas. A coda remata en recto.

 Nombres populars 
En Cinco Villas ye conoixita como "esparvero" y "abadejo".BLASCO ZUMETA, Javier, Guía de Aves de las Cinco Villas; Ed ADEFO (Asociación para el desarrollo y fomento de las Cinco Villas), Exeya d'os Caballers, 2009. ISBN 978-84-8321-971-3

 Alimentación 
Ye una au que no gosa estar buena cazataire por o que a suya alimentación ye principalment d'animals viellos, con feridas o directament de carnuz, ye un au frequent en os cursos de rios y verteders alimentando-se de peixes muertos y despullas. Tamién ye frequent a suya aparición en lugars poblaus ta aconseguir cazar polletz de gurrions y atros muixons.

 Imáchens 

 Se veiga tamién 
 Alica.
 Azor.
 Ciquilín.
 Esparvero.
 Milvinae.
 Milvus milvus.

 Referencias 

 Vinclos externos 

  Información d'o esparvero negro.

Migrans
Categoría:Aus presents en Aragón
Categoría:Fauna d'Andorra
Categoría:Fauna de Portugal
Categoría:Fauna de Cinco Villas